Die wonder van ŉ nuwe taal in Afrika (Dubbel DVD-stel) – Kraal Uitgewers
Die wonder van ŉ nuwe taal in Afrika (Dubbel DVD-stel)
Die verhaal van Afrikaans sedert sy ontstaan tot vandag en elke kleurvolle oomblik tussenin word in twee dele op die DVD, Die wonder van ŉ nuwe taal in Afrika, vertel. Verskeie geleerdes, skrywers en joernaliste praat oor die ontstaan van en prestasies wat Afrikaans behaal het. Alle fasette van die taal word in detail ondersoek vanaf die geskiedenis van die eerste briewe in Afrikaans, die eerste Afrikaanse publikasies, radiostasies en TV tot by die hedendaagse trotse Afrikaanse media.
Kategorieë: Geskiedenis, Nie-fiksie, Produkte Tags: DVD, Film, Taal, Ulula, Video, Wonder van n nuwe tall
Die DVD bestaan uit twee dele. In Deel 1 hoor kykers die storie van die ontstaan van Afrikaans en geskiedkundige gebeure rondom die taal, terwyl Deel 2 dieper delf in die Afrikaans van vandag en die Afrikaans van môre.
Met teks deur prof. Jaap Steyn en die kundige hand van prof. Hermann Giliomee as eindredakteur, skets hierdie indrukwekkende minireeks in minder as twee ure ŉ prentjie van Afrikaans as die jong taal waaroor geleerdes eenvoudig nie uitgepraat kan raak nie.